Vukoljin Stan

Vukoljin Stan je naselje koje pripada sastavu mjesne zajednice Luka u općini Srebrenica, Bosna i Hercegovina.

 Stanovništvo 

Po popisu stanovništva iz 1991. godine, naselje Vukoljin Stan nije imalo nijednog stalno nastanjenog stanovnika.

 Historija 

Kroz  historiju ovo mjesto je bilo uz glavnu, a ujedno i najkraću, putnu komunikaciju koja je povezivala donje i srednje podrinje sa Sarajevom. Put je još za vrijeme turske vladavine bio nasut kaldrmom. Ovim putem je prošao i Evlija Čelebi, gdje je u svom putopisu zabilježio detalj gdje je drvo ogromnog prečnika palo preko puta u obližnjoj šumi Ravno. U samom mjestu pored puta postojala su dva hana, a dolaskom Austro-Ugarske uspostavljena je i žandarmerijska stanica, koja je kasnije bila povezana telefonskom vezom sa drugim stanicama Đile i Kamenica. Za vrijeme Drugog svjetskog rata, džandarmerijska stanica je zapaljena zajedno s hanovima. Sredinom 1960-ih godina u blizini ovog mjesta izgrađena je moderna kasarna JNA - centar veze na planini Zlovrh, koja je za vrijeme protekle rata u Bosni i Hercegovini uništena. Poslije Drugog svjetskog rata mjesto je stagniralo, putna komunikacija napuštena nakon izgradnje modernih obilaznih putnih komunikacija preko Han Pijeska.

 Vanjski linkovi 

Kategorija:Naselja u Bosni i Hercegovini